open-index/open-wikipedia-markdown huggingface dataset:
Δημοκρατικός σύλλογος Πατρών

Ο **Δημοκρατικός σύλλογος** ήταν ένας πολιτικός, σοσιαλιστικός σύλλογος στην Πάτρα που ιδρύθηκε το 1876. Από τις πρώτες αναρχικές και σοσιαλιστές ομάδες, συλλόγους ή κινήσεις που ιδρύθηκαν στην Ελλάδα.

Ο Δημοκρατικός σύλλογος ιδρύθηκε σε μια εποχή που στην Πάτρα υπήρχαν μεγάλες οικονομικές και κοινωνικές αντιθέσεις, μια εποχή που στην Ευρώπη είχαν διαδοθεί οι θεωρίες των Κροπότκιν, Μπακούνιν, Μπλανκίν και του Προυντόν και είχαν επηρεάσει και πολλούς Έλληνες . Πολλοί νέοι αστικών οικογενειών επηρεασμένοι από αυτές τις ιδέες άρχισαν να μιλάνε για εργατικό κίνημα και σοσιαλισμό σε συγκεντρώσεις που έκαναν σε σπίτια. 

Ιδρυτικά μέλη του Δημοκρατικού συλλόγου ήταν χρηστά μέλη της Πατραϊκής κοινωνίας, διανοούμενοι και επαγγελματίες. Ήταν οι εκπαιδευτικός Διονύσιος Αμπελικόπουλος που θεωρείτο ο ηγέτης του, ο Κωνσταντίνος Μπομπότης δικηγόρος, ο Κωνσταντίνος Γριμάνης λογιστής, ο Παναγιώτης Ευμορφόπουλος εκδότης, ο Γεώργιος Παπαρρήτωρ από εφοπλιστική οικογένεια, ο Αλέξανδρος Ευμορφόπουλος, ο Ιωάννης Φίλιος δικηγόρος, ο Παναγιώτης Σουγλέρης, ο Ιωάννης Ασημακόπουλος, και ο Δημήτριος Σπαθάρας. Επικρατεί η άποψη ότι οι Ιταλοί πρόσφυγες της Πάτρας έπαιξαν ρόλο στην ίδρυσή του αλλά και επηρέασαν ιδεολογικά τα μέλη του.

Τον Μάιο του 1877 ο σύλλογος εκδίδει την εφημερίδα *[[Ελληνική Δημοκρατία (εφημερίδα)|Ελληνική δημοκρατία]]*. Μετά την εργατοσοσιαλιστική συνδιάσκεψη της Βέρνης, το 1876, ο σύλλογος έστειλε γράμμα μεταφέροντας τους χαιρετισμούς του και η επιτροπή τούς απέστειλε τα πρακτικά της. Τα μέλη του, αφού τα διάβασαν, έστειλαν εκ νέου επιστολή στην επιτροπή λέγοντας της ότι συμφωνούσαν με τις βασικές ιδέες που βγήκαν από την διάσκεψη. Αναφέρεται ότι ο Δημοκρατικός σύλλογος διατηρούσε αλληλογραφία με τον Ιταλό σοσιαλιστή βουλευτή Costa.

Το 1877, με κυβερνητική εντολή, ο εισαγγελέας του Άρειου Πάγου, Λυμπεράκης, απαγόρευσε την έκδοση της εφημερίδας και συνελήφθησαν τα μέλη του συλλόγου, που ανακρίθηκαν από τον ανακριτή Σ. Μπάλμπη. Τον Ιούλιο αποφυλακίστηκαν με ενέργειες του Ρόκκου Χοϊδά και έπειτα από διεθνείς πιέσεις προς την κυβέρνηση, αλλά παρακολουθούνταν από την αστυνομία σαν "αναρχικά στοιχεία"· αργότερα απαλλάχθηκαν με βούλευμα. Μέσα από την φυλακή ο Αμπελικόπουλος έστειλε μία μελέτη στην επιτροπή της Βέρνης ενώ στάλθηκε και επιστολή στο Bulletin de la Fédération Jurassienne που ενημέρωναν για την σύλληψη και φυλάκιση τους αλλά και το πρόγραμμα του συλλόγου. Μετά την αποφυλάκισή τους ο σύλλογος διαλύθηκε.

## Εξωτερικοί σύνδεσμοι
* «Ο Δημοκρατικός Σύνδεσμος Πατρών», ιστορική μελέτη με έγγραφα και ντοκουμέντα της εποχής. Αποτελεί το 2ο κεφάλαιο του βιβλίου *"Ο Ήλιος της Αναρχίας ανέτειλε – Για μια ιστορία του αναρχικού κινήματος του ‘ελλαδικού’ χώρου"*, Δημήτρης Τρωαδίτης, εκδόσεις Κουρσάλ, Ιούνης 2017.

## Παραπομπές


Κατηγορία:Αναρχικές οργανώσεις στην Ελλάδα
Κατηγορία:Σύλλογοι και σωματεία της Πάτρας
Κατηγορία:Αναρχισμός
Επίτροπος Νεοφυών Επιχειρήσεων, Έρευνας και Καινοτομίας της Ευρωπαϊκής Ένωσης

Ο **Επίτροπος για τις Νεοφυείς Επιχειρήσεις, την Έρευνα και την Καινοτομία** είναι μέλος της Ευρωπαϊκής Επιτροπής. Το χαρτοφυλάκιο ονομαζόταν προηγουμένως Επίτροπος για την Εκπαίδευση, τον Πολιτισμό, τη Νεολαία και τον Αθλητισμό μέχρι το 2019, όταν συγχωνεύτηκε με τον Επίτροπο για την Έρευνα, την Επιστήμη και την Καινοτομία για να σχηματίσει τον τρέχοντα τίτλο του.

Το χαρτοφυλάκιο είναι υπεύθυνο για πολιτικές στον τομέα της εκπαίδευσης και της κατάρτισης, της νεολαίας, του αθλητισμού, της κοινωνίας των πολιτών και του πολιτισμού.

Ο εκάστοτε Επίτροπος ηγείται της Γενικής Διεύθυνσης Εκπαίδευσης, Νεολαίας, Αθλητισμού και Πολιτισμού.

## Ιστορία του χαρτοφυλακίου

Ο Επίτροπος Γιαν Φίγκελ εγκρίθηκε το 2004 από το Ευρωπαϊκό Κοινοβούλιο ως ο *Ευρωπαίος Επίτροπος για την Εκπαίδευση, Εξειδίκευση, Πολιτισμό και Πολυγλωσσίας*. Αυτό ήταν διευρυμένο από την προηγούμενη Επιτροπή Πρόντι με την προσθήκη της *εξειδίκευσης και πολυγλωσσίας* (Η Γενική Διεύθυνση παραμένει η Γενική Διεύθυνση για την Εκπαίδευση και τον Πολιτισμό).

Όμως, όταν η Ρουμανία μπήκε στην Ευρωπαϊκή Ένωση την 1 Ιανουαρίου 2007, η ευθύνη για τον τομέα της Πολυγλωσσίας μεταφέρθηκε στον Ρουμάνο επίτροπο Λεονάρντ Όρμπαν. Το χαρτοφυλάκιο τώρα περιελάμβανε επίσης την νεότητα, τον αθλητισμό και την κοινωνία των πολιτών. Ο Φίγκελ είχε περιγράψει τη θέση του ως επιτρόπου ως πολύ προσανατολισμένη "στους πολίτες και την ποιότητα ζωής τους"’

Η Επιτροπεία εξελίχθηκε πολύ ενεργή επίσης στην εκπαίδευση. Το Πρόγραμμα Erasmus, που δημιουργήθηκε το 1987, είναι ένα πρόγραμμα ανταλλαγής φοιτητών που προάγει την κινητικότητα των φοιτητών μεταξύ των Ευρωπαϊκών πανεπιστημίων. Η Διαδικασία της Μπολόνια στοχεύει στη δημιουργία ενός Ευρωπαϊκού Χώρου Τριτοβάθμιας Εκπαίδευσης όπου τα πανεπιστημιακά προσόντα θα μπορούν να αναγνωρίζονται σε όλη την Ευρώπη. Το Ευρωπαϊκό Ινστιτούτο Καινοτομίας και Τεχνολογίας είναι ένα προτεινόμενο πανεπιστημιακό ίδρυμα για την έρευνα.

Με την ανάληψη καθηκόντων το 2014 από την Επιτροπή Γιούνκερ, το χαρτοφυλάκιο μετονομάστηκε ξανά  – το *πολυγλωσσία* αφαιρέθηκε από τον τίτλο για χάρη του *αθλητισμός*. Έτσι, ο σημερινός τίτλος είναι Ευρωπαίος Επίτροπος Εκπαίδευσης, Πολιτισμού, Νεότητας και Αθλητισμού.

## Διατελέσαντες Επίτροποι
Το προηγούμενο χαρτοφυλάκιο ήταν του Πολιτισμού, που συγχωνεύτηκε με αυτό της Οπτικοακουστικής πολιτικής και των Σχέσεων του Ευρωπαϊκού Κοινοβουλίου.

## Παραπομπές


## Εξωτερικοί σύνδεσμοι
*Ευρωπαϊκή Επιτροπή - Εκπαίδευση και Κατάρτιση (Αγγλικά)
*Ευρωπαϊκή Επιτροπή - Πολιτισμός (Αγγλικά)
*Ευρωπαϊκή Επιτροπή - Νεολαία (Αγγλικά)
*Ευρωπαϊκή Επιτροπή - Αθλητισμός (Αγγλικά)
*Ευρωπαϊκή Επιτροπή - Η Επίτροπος (Ελληνικά)

Καινοτομίας, Έρευνας, Πολιτισμού, Εκπαίδευσης και Νεολαίας
Αραχνίδια

Τα **Αραχνίδια** είναι μία Ομοταξία (**Arachnida**) αρθροπόδων ασπονδύλων ζώων της υποσυνομοταξίας Χηληκεραιωτά. Όλα τα αραχνίδια έχουν οκτώ πόδια, αν και το εμπρόσθιο ζεύγος των ποδιών σε ορισμένα είδη έχει μετατραπεί σε αισθητήριο όργανο.

Σχεδόν όλα τα υπάρχοντα αραχνίδια είναι χερσαία. Ωστόσο, ορισμένα κατοικούν στο γλυκό νερό και με εξαίρεση τα πελάγη και σε θαλάσσια περιβάλλοντα. Αριθμούν πάνω από 100.000 είδη και περιλαμβάνει μορφές όπως οι  Αράχνες, οι Σκορπιοί, τα Φαλάγγια, τα Ακάρεα και τα Γαλεώδη.

## Παραπομπές


## Εξωτερικοί σύνδεσμοι
* 
*
Louisiana Woman, Mississippi Man

Το **Louisiana Woman, Mississippi Man** είναι ένα τραγούδι σε στίχους των Becki Bluefield και Jim Owen και ηχογραφήθηκε από τους Αμερικανούς τραγουδιστές της Country μουσικής Conway Twitty και Loretta Lynn, ως ντουέτο. Το τραγούδι κυκλοφόρησε τον Μάιο του 1973 ως το πρώτο single από το ομώνυμο άλμπουμ, Louisiana Woman, Mississippi Man. Το τραγούδι ήταν στην τρίτη θέση στο εθνικό chart. Το τραγούδι ήταν στην πρώτη θέση για μία εβδομάδα και συνολικά παρέμεινε στη λίστα με τα charts 13 εβδομάδες. Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

## Θέση στα Charts

## Παραπομπές


Κατηγορία:Singles του 1973
Δασυποδόμορφα

Τα **δασυποδόμορφα**, που ανήκουν στην υπερτάξη Ξέναρθρα, είναι μία τάξη πλακουντοφόρων θηλαστικών του Νέου Κόσμου. Οι Δασυποδίδες, τα αρμαντίλλο, είναι η μόνη επιζώσα οικογένεια της τάξεως. Δύο επιπλέον οικογένειες πολύ μεγαλύτερων ζώων από τα αρμαντίλλο (μέγιστη μάζα σώματος 45 χιλιόγραμμα στην περίπτωση του γιγαντιαίου αρμαντίλλο) έχουν εξαφανιστεί: Παμπαθηριίδες, που έφταναν σε βάρος τα 200 χιλιόγραμμα και Γλυπτοδοντίδες, των οποίων η μάζα έφτανε τους δύο τόνους και άνω. Η τάξη εμφανίστηκε στην Νότια Αμερική κατά την διάρκεια του Παλαιοκαίνου, και λόγω της απομονώσεως των ηπείρων παρέμεινε εκεί για σχεδόν όλο τον Καινοζωικό. Παρ' όλα αυτά, ο σχηματισμός του Ισθμού του Παναμά επέτρεψε στα μέλη των τριών οικογενειών να μεταναστεύσουν στο νότιο τμήμα της Βόρειας Αμερικής κατά τη διάρκεια του Πλειόκαινου ή της πρώιμου Πλειστόκαινου στο πλαίσιο της Μεγάλης Αμερικανικής Ανταλλαγής. Αφού κατάφεραν να επιβιώσουν για δεκάδες εκατομμύρια χρόνια, και οι δύο μεγαλύτερες οικογένειες προφανώς πέθαναν κατά τη διάρκεια της Ολόκαινου, μαζί με μεγάλο μέρος της υπόλοιπης περιφερειακής μεγαπανίδας, λίγο μετά τον αποικισμό της Αμερικής από τους Παλαιο-Ινδιάνους.

## Ταξινόμηση

**Τάξη ΔΑΣΥΠΟΔΟΜΟΡΦΑ**
* **Οικογένεια** †**[[Παμπαθηριίδες]]**: παμπαθήρια
** Genus †*[[Μαχλυδοθήριο]]*
** Genus †*[[Κραγκλιεβίχια]]*
** Genus †*[[Βασσαλλία]]*
** Genus †*[[Πλαίνα]]*
** Genus †*[[Σκιρροθήριο]]*
** Genus †*[[Παμπαθήριο]]*
** Genus †*[[Ολμεσίνα]]*

* **Family** †**[[Γλυπτοδοντίδες]]**: glyptodonts
** Genus †*[[Δοιδίκυρος]]*
** Genus †*[[Γλυπτόδους]]*
** Genus †*[[Γλυπτοθήριο]]*
** Genus †*[[Οπλοφόρος]]*
** Genus †*[[Πάνοχθος]]*
** Genus †*[[Παραπροπαλαιοπλοφόρος]]*
** Genus †*[[Πλαχάπλους]]*
* *[[Ανιεράρχητη βαθμίδα]]*: †*[[Παχυαρμαθήριο]]*

* **Οικογένεια [[Δασυποδίδες]]**: αρμαντίλλο
** Υποοικογένεια Δασυποδίνες
*** Γένος *[[Δασύπους]]* 
*** Γένος †*[[Στεγοθήριο]]*
** Υποοικογένεια Ευφρακτίνες
*** Γένος *[[Καλυπτόφρακτος]]*
*** Γένος *[[Χαιτόφρακτος]]*
***Γένος †*[[Πελτέφιλος]]*
*** Γένος *[[Χλαμυφόρος|Χλαμυδοφόρος]]*
*** Γένος *[[Εύφρακτος]]*
*** Γένος *[[Ζαίδυος]]*
** Υποοικογένεια Τολυπευτίνες
*** Γένος †*[[Kuntinaru]]*
*** Γένος *[[Καβάσσος]]*
*** Γένος *[[Πριοδόντης]]*
*** Γένος *[[Τολυπευτής]]*

## Παραπομπές



Κατηγορία:Ξέναρθρα
Αυστραλοσφένιδα

Τα **Αυστραλοσφένιδα** είναι ένας κλάδος θηλαστικών. Σήμερα, υπάρχουν μόνο πέντε σωζόμενα είδη, τα οποία ζουν στην Αυστραλία και Νέα Γουινέα, αλλά απολιθώματα έχουν βρεθεί στη Μαδαγασκάρη και την Αργεντινή. Τα σωζόμενα είδη αποτελούν ο πλατύποδας και τα τέσσερα είδη έχιδνας.
Μιχαήλο Βούισιτς

Ο **Μιχαήλο Βούισιτς** (σερβικά: *Михаило Вујић*) (Βελιγράδι 26 Οκτωβρίου 1853 - Σασάκ 14 Μαρτίου 1913) ήταν σέρβος οικονομολόγος και υπουργός.

Σπούδασε φιλοσοφία και οικονομικά στη Γερμανία όπου απέκτησε το διδακτορικό του το 1879. Λίγο μετά την επιστροφή του από τις σπουδές του στη Σερβία έγινε μέλος του Ριζοσπαστικού κόμματος στη μετριοπαθή πτέρυγα του ενώ από το 1879 έως το 1887 δίδαξε οικονομικά σε σχολείο.

Έγινε για πρώτη φορά υπουργός Οικονομικών στην κυβέρνηση του Γιόβαν Ρίστιτς το 1887. Και αργότερα την ίδια χρονιά παρέμεινε στη θέση στην κυβέρνηση του Σάβα Γκρούιτς. Στη συνέχεια υπουργός Οικονομικών την περίοδο 1889-1891, στην κυβέρνηση του Νικόλα Πάσιτς (1891), στην κυβέρνηση του Λάζαρ Ντόκιτς (1893), στην κυβέρνηση Γκρούιτς (1893-1894) και του Τζόρτζε Σίμιτς (1896-1897). Σαν υπουργός Οικονομικών ανέλαβε στα χέρια του τα κρατικά μονοπώλια καπνού, των ορυχείων άλατος και των σιδηροδρόμων, τα οποία μέχρι τότε ήταν στα χέρια των ξένων εταιρειών.

Μετά το γάμο του με την Ντράγκα το 1900 έγινε πρέσβης στο Παρίσι. Από τον Φεβρουάριο του 1901 ήταν υπουργός Εξωτερικών στην κυβέρνηση του Αλέξα Γιοβάνοβιτς, και αμέσως μετά στις 20 Μαρτίου 1901 σχημάτισε δική του κυβέρνηση συνασπισμού κομμάτων στη οποία κατέχει και το χαρτοφυλάκιο του υπουργού Εξωτερικών, η κυβέρνηση διατηρήθηκε έως τις 7 Νοέμβριου 1902.

Έπειτα ο Βούισιτς έγινε πρέσβης στη Βιέννη (1903), στο Βερολίνο (1906) και της Ρώμη (1909). Εξελέγη τακτικό μέλος της Σερβικής Βασιλικής Ακαδημίας 5 Φεβρουαρίου 1901.

## Παραπομπές


## Πηγές
* Βιογραφία του στο САНУ

Κατηγορία:Σέρβοι οικονομολόγοι
Κατηγορία:Υπουργοί οικονομικών της Σερβίας
Κατηγορία:Υπουργοί εξωτερικών της Σερβίας
Κατηγορία:Πρωθυπουργοί της Σερβίας
Κατηγορία:Σέρβοι διπλωμάτες
Κατηγορία:Μέλη της Σερβικής Ακαδημίας Επιστημών και Τεχνών
Αλή Ναΐπ Ζαδέ

Ο **Αλή Ναΐπ Ζαδέ** βέης (*[[τουρκικά]] : Ali Nayip Zade*) ήταν Κρητικός Μουσουλμάνος ο οποίος υπηρέτησε σε υψηλές διοικητικές θέσεις στην Ελλάδα στις αρχές του 20ού αιώνα.

Ο Αλή Ναΐπ Ζαδέ ήταν προσωπικός φίλος του Φιλελεύθερου Κρητικού πολιτικού και Πρωθυπουργού της Ελλάδας, Ελευθερίου Βενιζέλου.
Διορίστηκε νομάρχης Δράμας (και Καβάλας, που τότε ανήκε στη Δράμα) από τον Γενικό Διοικητή Μακεδονίας Στέφανο Δραγούμη (1842-1923), λίγες μέρες μετά την απελευθέρωση της Δράμας. Ο διορισμός του έγινε στις 6.7.1913, αλλά έφθασε στη Δράμα στις 12.7.1913 και συντέλεσε πάρα πολύ στην πρώτη διοικητική οργάνωση του νομού Δράμας, βοηθούμενος από τον διορισθέντα στις 19.7.1913 πρώτο γραμματέα της Νομαρχίας, δικηγόρο Σερρών Νικόλαο Δ. Γουσίδη.
Μετατέθηκε στη Δράμα από τη Νομαρχία Χανίων και συνεπώς ήταν πρόσωπο της απόλυτης εμπιστοσύνης του πρωθυπουργού Ελευθερίου Βενιζέλου. Η επίσημη ίδρυση του νομού Δράμας έγινε πολύ αργότερα, την 1.4.1915 με το Βασιλικό Διάταγμα της 31.3.1915 (Φ.Ε.Κ. τεύχος Α΄, 120/1915).

Διορίστηκε ξανά νομάρχης Δράμας τη 16.1.1919 (Φ.Ε.Κ. τεύχος Γ΄, 8/1919), μετά την απελευθέρωση της πόλης από τη δεύτερη βουλγαρική κατοχή (1916-1918). Έφτασε στη Δράμα τις 9.4.1919 και παρέλαβε από τον προηγούμενο νομάρχη Νικόλαο Ι. Μπακόπουλο. Παρέμεινε στη θέση αυτή μέχρι τις 9.10.1919 (Φ.Ε.Κ. τεύχος Γ΄, 231/1919).
Στη συνέχεια υπηρέτησε ως Νομάρχης Κοζάνης από τις  9 Οκτωβρίου 1919 έως τις  9 Νοεμβρίου 1920.
Στις 12 Νοεμβρίου 1922 διορίστηκε νομάρχης στη Γενική Διοίκηση Κρήτης. .

Στη διάρκεια της εδαφικής επέκτασης της Ελλάδας κατά τις απαρχές των Βαλκανικών Πολέμων και μετά τον Α΄ Παγκόσμιο Πόλεμο, ο Βενιζέλος, ανήσυχος για την εξασφάλιση της εμπιστοσύνης και της πίστεως στην ελληνική εξουσία εκ μέρους των πολυάριθμων πληθυσμιακά Μουσουλμάνων της Μακεδονίας και της Θράκης, συχνά διόριζε Κρητικούς Μουσουλμάνους τους οποίους ο ίδιος γνώριζε προσωπικά και εμπιστευόταν σε υψηλές διοικητικές θέσεις σε περιοχές με έντονη την παρουσία Μουσουλμάνων. Το 1919, ο Ναΐπ Ζαντέ κατείχε σημαντική θέση εντός της διοικήσεως της Ζώνης της Σμύρνης, προτού διοριστεί ως ο μοναδικός Νομάρχης Αδριανουπόλεως το 1920-1922., ενώ στη συνέχεια Νομάρχης του Λασιθίου στην Κρήτη, θέση την οποία και διατήρησε έως την υποχρεωτική ελληνοτουρκική ανταλλαγή πληθυσμών του 1923.

Ήταν υποψήφιος στις εκλογές του 1915 με το Κόμμα Φιλελευθέρων του Ελευθέριου Βενιζέλου με τον οποίο διατηρούσε και προσωπική φιλία. 

Από τον Μάρτιο έως τον Μάιο του 1924 υπηρέτησε ως Νομάρχης Ροδόπης.

## Πηγές
* 

## Παραπομπές


Κατηγορία:Τουρκοκρητικοί
Κατηγορία:Νομάρχες Αδριανούπολης
Κατηγορία:Ιστορία της Ελλάδας (1909-24)
Κατηγορία:Νομάρχες Λασιθίου
Κατηγορία:Νομάρχες Δράμας-Καβάλας
Κατηγορία:Νομάρχες Κοζάνης
Κατηγορία:Νομάρχες Χανίων
Κατηγορία:Έλληνες Νομάρχες
Επίτροπος Αλιείας και Ωκεανών της Ευρωπαϊκής Ένωσης

Ο **Επίτροπος Αλιείας και Ωκεανών** είναι μέλος της Ευρωπαϊκής Επιτροπής.

Σημερινός Επίτροπος, από 1 Δεκεμβρίου 2024, είναι ο Κύπριος Κώστας Καδής.

Το χαρτοφυλάκιο περιλαμβάνει πολιτικές, όπως η Κοινή Αλιευτική Πολιτική, η οποία είναι σε μεγάλο βαθμό αρμοδιότητα της Ευρωπαϊκής Ένωσης και όχι από τα μέλη της. Η Ένωση έχει 66.000 χιλιόμετρα ακτών και τη μεγαλύτερη Αποκλειστική Οικονομική Ζώνη στον κόσμο, που καλύπτει 25 εκατομμύρια τετραγωνικά χιλιόμετρα.

## Ιστορικό

### Επίτροποι

#### Επίτροπος Μποργκ
Ο Επίτροπος Μποργκ εγκρίθηκε από το Ευρωπαϊκό Κοινοβούλιο το 2004 και υπηρέτησε μέχρι το 2010.

Δύο ήταν οι βασικές προτεραιότητές του : «Η ρύθμιση της Ευρωπαϊκής Ένωσης σχετικά με πορεία προς μια Ευρωπαϊκή Θαλάσσια Πολιτική» και «την εξασφάλιση της οικολογικής, οικονομικής και κοινωνικής βιωσιμότητας του ευρωπαϊκού κλάδου της αλιείας και της υδατοκαλλιέργειας». Στις 7 Ιουνίου 2006 η Ευρωπαϊκή Επιτροπή δημοσίευσε ένα πράσινο βιβλίο σχετικά με μια μελλοντική θαλάσσια πολιτική της και άνοιξε μια διαβούλευση που έληξε τον Ιούνιο του 2007. Το Πράσινο Βιβλίο περιείχε μια σειρά από θέματα όπως η αειφόρος ανάπτυξη, η προστασία του περιβάλλοντος, οι ικανότητες και η απασχόληση, η τεχνολογία και οι πόροι, η ασφάλεια των ακτών και ο τουρισμός, η οικονομική υποστήριξη και η κληρονομιά. Στις 10 Οκτωβρίου 2007 η Ευρωπαϊκή Επιτροπή παρουσίασε το όραμά της για μια ολοκληρωμένη θαλάσσια πολιτική με ένα λεπτομερές σχέδιο δράσης.

Η Επιτροπή δέχθηκε πυρά τον Μάιο του 2007, ότι δεν τιμωρεί τους Γάλλους αλιείς για την υπεραλίευση του απειλούμενου ερυθρού τόνου κατά 65%, ενώ στηρίζει τις κυρώσεις στους Ιρλανδούς αλιείς για την υπεραλίευση σκουμπριού.

#### Επίτροπος Δαμανάκη
Μεταξύ 2024 και 2019 τέλεσε επίτροπος η Μαρία Δαμανάκη.

#### Επίτροπος Καδής
Από τις 1 Δεκεμβρίου 2024, άρχισε να τελεί τα καθήκοντα του επίτροπου ο Κώστας Καδής.

## Διατελέσαντες Επίτροποι

## Εξωτερικοί Σύνδεσμοι
*Ευρωπαϊκή Επιτροπή - Θαλάσσια Πολιτική (Ελληνικά)
*Ευρωπαϊκή Επιτροπή - Αλιεία (Ελληνικά)
*Ευρωπαϊκή Επιτροπή - Η Επίτροπος (Αγγλικά)

Θαλάσσιας Πολιτικής και Αλιείας
Ψεκασμός από αέρος

Ο **ψεκασμός από αέρος** ή **αεροψεκασμός** είναι μια τεχνική που διασπείρει ουσίες στην ατμόσφαιρα οι οποίες είναι είτε σε μορφή σκόνης είτε αερίου είτε σταγονιδίων. Ο αεροψεκασμός χρησιμοποιείται στη γεωργία για την προστασία ή τη βελτίωση των καλλιεργειών και σε τέτοιες περιπτώσεις ο τελικός αποδέκτης του αεροψεκασμού είναι το έδαφος. Σε άλλες περιπτώσεις ένας αεροψεκασμός μπορεί να έχει στόχο την ίδια την ατμόσφαιρα, όταν για παράδειγμα είναι επιθυμητό να συμπυκνώνονται τα σύννεφα για παραγωγή τεχνητής βροχής. Στον ψεκασμό από αέρος η ουσία διαχέεται από κάποια ιπτάμενη μηχανή, συνήθως αεροπλάνο ή ελικόπτερο, που είναι κατάλληλα εξοπλισμένο.

Η πρακτική του ψεκασμού από αέρος έχει τροφοδοτήσει και μια θεωρία συνωμοσίας, τους λεγόμενους «αεροψεκασμούς».

Κατηγορία:Γεωργία (δραστηριότητα)
Κλουκινιώτικα

Τα **Κλουκινιώτικα** ήταν τοποθεσία και παλιά συνοικία της Πάτρας.

Το όνομα της συνοικίας είναι ανθρωπωνυμικό και οφείλεται στο επίθετο του πρώτου οικιστή της. Ως τοποθεσία/συνοικία δεν απαντάει πλέον ούτε ακούγεται στη σύγχρονη Πάτρα. Ήταν μια κακόφημη συνοικία στο ύψος της τότε οδού *Καλαβρύτων (νυν Γούναρη)*, κοντά στο παλιό πτωχοκομείο της πόλης. Αναφέρεται ότι ήταν γεμάτη με οίκους ανοχής.

## Παραπομπές


## Βιβλιογραφία
* Κώστας Ν. Τριανταφύλλου, *Ιστορικό λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κλουκινιώτικα.

Κατηγορία:Συνοικίες της Πάτρας
Κατηγορία:Ιστορία της Πάτρας
Ανδρέας Καρατάσος

Ο **Ανδρέας Καρατάσος** ή *Καρατάσιος* ήταν σημαντικός Έλληνας Μακεδονομάχος οπλαρχηγός από τη Άφυτο Χαλκιδικής.

## Βιογραφικά στοιχεία
Ο Ανδρέας Καρατάσιος γεννήθηκε στα τέλη του 19ου αιώνα στη Άφυτο Χαλκιδικής. Αγωνίστηκε καθ' όλη τη διάρκεια Μακεδονικό Αγώνα, πότε επικεφαλής αυτόνομης ένοπλης ομάδας και πότε ενταγμένος σε σώματα άλλων οπλαρχηγών. Έδρασε κατά κύριο λόγο στις περιοχές του Μοριχόβου και της Αλμωπίας. Συνεργάστηκε κατά καιρούς με τους αξιωματικούς Β. Παπά *(Βρόντα)* και Χ. Καραπάνο, καθώς και με τον οπλαρχηγό Λάζαρο Βαρζή ''(Ζαρκάδα)''. Η δράση του ήταν ιδιαίτερα αποτελεσματική κατά των Βουλγάρων κομιτατζήδων, καθώς και των Ρουμανιζόντων. Βοήθησε τους κατοίκους πολλών χωριών να εκδιώξουν τους εξαρχικούς και τους Ρουμανίζοντες κομιτατζήδες και να επιστρέψουν στο Οικουμενικό πατριαρχείο. Κυρίως δε, του Μπαχόβου (Προμάχων), του Τσερνεσόβου (Γαρεφιού) και Όσιανης (Αρχαγγέλου).

Πολέμησε κατά τη διάρκεια των Α΄ και Β΄ Βαλκανικών Πολέμων. Κατά τον Α΄ Βαλκανικό Πόλεμο ο Ανδρέας Καρατάσος επικεφαλής σώματος εισήλθε στα τέλη Οκτωβρίου του 1912, απελευθερωτής στη Βάλτα (Κασσανδρεία).

## Παραπομπές


Κατηγορία:Μακεδονομάχοι
Κατηγορία:Έλληνες στρατιωτικοί των Βαλκανικών Πολέμων
Θεόδωρος Παραστατίδης

Ο **Θεόδωρος Παραστατίδης** (γεννήθηκε στις 21 Ιανουαρίου 1952) είναι φαρμακοποιός και πολιτικός. Ήταν πρόεδρος της Κοινοβουλευτικής Ομάδας των Ανεξάρτητων Δημοκρατικών Βουλευτών (ΑΔΗΒ).

## Βιογραφία
Γεννήθηκε το 1952 στους Άνω Απόστολους Κιλκίς. Σπούδασε Φαρμακευτική στην Παβία της Ιταλίας. Άσκησε το επάγγελμα του φαρμακοποιού στο Κιλκίς την περίοδο 1980 1983. Στη συνέχεια υπηρέτησε ως Επιθεωρητής του ΟΓΑ στην Κεντρική Μακεδονία. 

Διατέλεσε Νομάρχης Κιλκίς την περίοδο 1996 - 2002. Εξελέγη βουλευτής με το ΠΑΣΟΚ το 2009 και το 2012. Διαγράφηκε από την κοινοβουλευτική ομάδα του ΠΑΣΟΚ δύο φορές, κατά την ψήφιση του δεύτερου Μνημονίου.

Αμέσως μετά την ανακοίνωση της ίδρυσης του κόμματος Κοινωνία Πρώτα, ανακοίνωσε την στήριξή του σε αυτήν.

Το Μάρτιο του 2013 μαζί με άλλους διαγραμμένους ή αποχωρήσαντες βουλευτές συγκρότησε την Κοινοβουλευτική Ομάδα των Ανεξάρτητων Δημοκρατικών Βουλευτών (ΑΔΗΒ), της οποίας τέθηκε επικεφαλής.

Στις βουλευτικές εκλογές του Ιανουαρίου και του Σεπτεμβρίου του 2015 εξελέγη στην εκλογική περιφέρεια του Κιλκίς με τον ΣΥΡΙΖΑ.

Το 2019 ανακοίνωσε την απόσυρση από την πολιτική υπέρ του γιου του ο οποίος κατέβηκε υποψήφιος βουλευτής στις εκλογές του 2019 στις οποίες δεν εξελέγη παραμόνο 4 χρόνια μετά.

## Πηγές
* Βουλή των Ελλήνων, Θεόδωρος Σωκράτη Παραστατίδης
* Εκλογικά, Παραστατίδης Θεόδωρος, Βιογραφικό 
* iefhmerida, Οι «Ανεξάρτητοι βουλευτές» συγκρότησαν την 8η κοινοβουλευτική ομάδα της Βουλής
* Ναυτεμπορική, Εκτός ΠΑΣΟΚ Σκανδαλίδης, Κουτσούκος, Γκερέκου, Κασσής, Μπόλαρης, Παραστατίδης 

## Παραπομπές


Κατηγορία:Έλληνες φαρμακοποιοί
Κατηγορία:Νομάρχες Κιλκίς
Κατηγορία:Βουλευτές Κιλκίς
Κατηγορία:Έλληνες βουλευτές διαγραφέντες
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με τον ΣΥΡΙΖΑ
Μητροπολιτική περιοχή της Μαδρίτης

Η **Μητροπολιτική Περιοχή της Μαδρίτης** (ισπανικά: *Área metropolitana de Madrid*) αποτελείται από την πόλη της Μαδρίτης  και είκοσι γειτονικούς δήμους. Έχει πληθυσμό 6.321.398 κατοίκους και καλύπτει επιφάνεια 5.335,97 τ.χλμ..

Είναι η μεγαλύτερη μητροπολιτική περιοχή στην Ισπανία, η 3η μεγαλύτερη στην Ευρωπαϊκή Ένωση και η 54η στον κόσμο.

Όπως και σε πολλές άλλες μητροπολιτικές περιοχές παρομοίου μεγέθους, διακρίνονται δύο ξεχωριστές ζώνες:
* Ο εσωτερικός δακτύλιος (*primera corona*): Αλκορκόν, Λεγανές, Χετάφε, Μόστολες, Φουενλαμπράδα, Κοσλάδα, Αλκομπένδας, Ποθουέλο δε Αλαρκόν, Σαν Φερνάνδο δε Ενάρες.
* Ο εξωτερικός δακτύλιος (*segunda corona*): Βιγιαβιθιόσα δε Οδόν, Πάρλα, Πίντο, Βαλδεμόρο, Ρίβας-Βαθιαμαδρίδ, Τορεχόν δε Αρδόθ, Αλκαλά δε Ενάρες, Σαν Σεμπαστιάν δε λος Ρέγιες, Τρες Κάντος, Λας Ρόθας δε Μαδρίδ, Μαχαδαόνδα, Μποαδίγια δελ Μόντε.

Τα μεγαλύτερα προάστεια βρίσκονται στα νότια, και εν γένει κατά μήκος του οδικού δικτύου από και προς τη Μαδρίτη.

Το ΑΕΠ της μητροπολιτικής περιοχής της Μαδρίτης εκτιμάται για το 2009 σε 189 δισεκατομμύρια ευρώ, το οποίο αποτελεί το 90% της Κοινότητας της Μαδρίτης. Το κατά κεφαλήν ΑΕΠ ήταν 37.758 ευρώ στη μητροπολιτική περιοχή, ενώ στην Κοινότητα της Μαδρίτης ήταν 30.453 ευρώ.

## Παραπομπές


Κατηγορία:Μαδρίτη
Κατηγορία:Κοινότητα της Μαδρίτης
Μαδριτη
Αλεξάνταρ Πελιβάνοβιτς

Ο **Αλεξάνταρ Πελιβάνοβιτς** (*[[σερβικά]] : Александар Пеливановић*) ήταν σέρβος πολιτικός υπουργός και πρωθυπουργός της χώρας στις κατοχικές κυβερνήσεις.

Ο Πελιβάνοβιτς χρημάτισε υπουργός Δικαιοσύνης και πρωθυπουργός από τις 10 Οκτωβρίου έως τις 20 Οκτωβρίου 1944 σχηματίζοντας κυβέρνηση αντικαθιστώντας την Κυβέρνηση Μίλαν Νέντιτς.

## Παραπομπές


Κατηγορία:Πρωθυπουργοί της Σερβίας
Κατηγορία:Υπουργοί δικαιοσύνης της Σερβίας
NF

Η συντομογραφία λατινικών χαρακτήρων **NF** ή **Nf** ή **nf** ή **nF** μπορεί να αναφέρεται:

## Γεωγραφικοί προσδιορισμοί
*Στο Νησί Νόρφολκ νησί της Αυστραλίας, κατά ISO 3166-2
**Ως .nf στον top-level domain κωδικό για το Νησί Νόρφολκ στο Διαδίκτυο.
*Στη Νέα Γη και Λαμπραντόρ, επαρχία του Καναδά.

## Άλλες χρήσεις
*Ως nF στη μονάδα μέτρησης ηλεκτρικής χωρητικότητας (*nanoFarad*) που ισοδυναμεί με 10-9 Farad
*Στη Νευροϊνωμάτωση, (*Neurofibromatosis*), νόσο.
*Στην NF-Board, ποδοσφαιρική ομοσπονδία.
*Στην Air Vanuatu, αεροπορική εταιρεία μεταφορών κατά IATA.

*Στον NF, Αμερικανό ράπερ
Ιγκόρ Ρούνοφ

Ο **Ιγκόρ Ρούνοφ** (8 Φεβρουαρίου 1963 — 11 Απριλίου  2011) ήταν Ρώσος παλαίμαχος διεθνής πετοσφαιριστής. Είχε ύψος 203 εκ. και αγωνιζόταν στη θέση του κεντρικού.

## Καριέρα
Ο Ιγκόρ Ρούνοφ έκανε τα πρώτα του βήματα στο χώρο του βόλλευ στην Ίσκρα Οντιντσόβο, ομάδα της σημερινής Ρωσίας, στην οποία παρέμεινε μέχρι το 1983.

Το 1983 μεταπήδησε στην ΤΣΣΚΑ Μόσχας, στην οποία παρέμεινε για οκτώ χρόνια. Με την ομάδα της Μόσχας κατέκτησε 7 Πρωταθλήματα Σοβιετικής Ένωσης (1985, 1986, 1987, 1988, 1989, 1990, 1991), 2 Κύπελλα Σοβιετικής Ένωσης (1984, 1985), 5 Τσάμπιονς Λίγκ (1986, 1987, 1988, 1989, 1991) και τρία Σούπερ Καπ Ευρώπης (1987, 1988, 1991).

Το 1991 μεταπήδησε στην Ιταλία παίρνοντας μεταγραφή στην τοπική Σίτα ντε Καστέγιο, στην οποία παρέμεινε για λίγους μόνο μήνες.

Το 1992 ταξίδεψε στην Ελλάδα με προορισμό τον Ολυμπιακό Πειραιώς, με την φανέλα του οποίου αγωνίστηκε για δύο χρόνια κατακτώντας το Πρωτάθλημα αλλά και το Κύπελλο Ελλάδος του 1993.

Την επόμενη πενταετία, ο Ιγκόρ Ρούνφ αγωνίστηκε σε διάφορες ομάδες και συγκεκριμένα στις Τους Κριφτέλ (1993-94), ΣΚ Πρόμιν (1994-96) και Ιστανμπούλ Μπελεντιγέσι Κουλούμπου (1996-98).

Το 1998 μετεγγράφη στην Σπαρτάκ Μόσχας, στην οποία παρέμεινε για μόλις ένα χρόνο. Η ομάδα της Ρωσίας αποτέλεσε και τον τελευταίο σταθμό της πολυετούς καριέρας του Ιγκόρ Ρούνοφ.

## Διεθνείς συμμετοχές
Ο Ιγκόρ Ρούνοφ έχει πραγματοποιήσει αρκετές συμμετοχές με τη φανέλα της Σοβιετικής Ένωσης.

Μεταξύ άλλων, έχει συμμετάσχει με τη φανέλα της εθνικής ομάδας της Σοβιετικής Ένωσης στους Ολυμπιακούς Αγώνες του 1988 και του 1992.

## Τίτλοι
* 7 Πρωταθλήματα Σοβιετικής Ένωσης: 1985, 1986, 1987, 1988, 1989, 1990, 1991
* 2 Κύπελλα Σοβιετικής Ένωσης: 1984, 1985
* 5 Τσάμπιονς Λίγκ: 1986, 1987, 1988, 1989, 1991
* 3 Σούπερ Καπ Ευρώπης: 1987, 1988, 1991
* 1 Πρωτάθλημα Ελλάδας: 1993
* 1 Κύπελλο Ελλάδας: 1993

## Πηγές
* https://web.archive.org/web/20110419015322/http://www.sports-reference.com/olympics/athletes/ru/igor-runov-1.html

Κατηγορία:Ρώσοι πετοσφαιριστές
Κατηγορία:Ρώσοι Ολυμπιονίκες
Κατηγορία:Ολυμπιονίκες της πετοσφαίρισης
Κατηγορία:Πετοσφαιριστές ΟΣΦΠ
Γκόραν Βούγιεβιτς

Ο **Γκόραν Βούγιεβιτς** (γεννημένος στις 27 Φεβρουαρίου 1973) είναι Γιουγκοσλάβος παλαίμαχος διεθνής πετοσφαιριστής. 

## Καριέρα
Ο Γκόραν Βούγιεβιτς έκανε τα πρώτα του βήματα στο χώρο της επαγγελματικής πετοσφαίρισης το 1990, στην Παρτιζάν Βελιγραδίου. Στην ομάδα του Βελιγραδίου παρέμεινε για έξι χρόνια (1990-96) καταφέρνοντας μάλιστα να κατακτήσει το πρωτάθλημα Γιουγκοσλαβίας του 1991.

Το 1996 μεταπήδησε στην Ιταλία για λογαριασμό της Μπρέσια, στην οποία παρέμεινε για ένα χρόνο. Επόμενος σταθμός της καριέρας του Βούγιεβιτς ήταν η Φερράρα, ομάδα επίσης της Ιταλίας.

Το καλοκαίρι του 1998, ο Γκόραν Βούγιεβιτς ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο, καραφέρνοντας μάλιστα να κατακτήσει το Πρωτάθλημα αλλά και το Κύπελλο Ελλάδας του 1999.

Απο το 1999 και μέχρι το 2006, ο Βούγιεβιτς αγωνίστηκε σε διάφορους συλλόγους της Ιταλίας, και συγκεκριμένα στη Μποσίνι Μοντισιάρι (1999-00), την Ταράντε (2000-02), τη Λατίνα Βόλλει (2002-04), την Τρέντε (2004-05) και την Περούτζια (2005-06). 

Το 2006 αποφάσισε να αποσυρθει από την ενεργό δράση και να βάλει τέλος στην καριέρα του.

## Διεθνείς συμμετοχές
Ο Γκόραν Βούγιεβιτς έχει πραγματοποιήσει αρκετές συμμετοχές με την εθνική ομάδα πετοσφαίρισης της Γιουγκοσλαβίας. Εκτός των άλλων, έχει συμμετάσχει στους Ολυμπιακούς Αγώνες του 1996, στο Παγκόσμιο Πρωτάθλημα του 1998 αλλά και στο Ευρωπαικό Πρωτάθλημα του 2001.

## Τίτλοι
* 1 Πρωτάθλημα Γιουγκοσλαβίας: 1991
* 1 Πρωτάθλημα Ελλάδος: 1999
* 1 Κύπελλο Ελλάδος: 1999

## Πηγές
* https://web.archive.org/web/20091003130016/http://www.sports-reference.com/olympics/athletes/vu/goran-vujevic-1.html

Κατηγορία:Μαυροβούνιοι πετοσφαιριστές
Κατηγορία:Μαυροβούνιοι Ολυμπιονίκες
Κατηγορία:Ολυμπιονίκες της πετοσφαίρισης
Κατηγορία:Πετοσφαιριστές ΟΣΦΠ
Επίτροπος Κλίματος, Μηδενικού Ισοζυγίου Εκπομπών και Καθαρής Ανάπτυξης της Ευρωπαϊκής Ένωσης

Ο **Επίτροπος Κλίματος, Μηδενικού Ισοζυγίου Εκπομπών και Καθαρής Ανάπτυξης** είναι μέλος της Ευρωπαϊκής Επιτροπής.

Δημιουργήθηκε το 2010, και χωρίζεται από το χαρτοφυλάκιο του Περιβάλλοντος, έτσι ώστε η Ευρωπαϊκή Επιτροπή να επικεντρωθεί στην καταπολέμηση της κλιματικής αλλαγής.

Η Ευρωπαϊκή Ένωση έχει κάνει μια σειρά από κινήσεις σε σχέση με την κλιματική αλλαγή. Πιο συγκεκριμένα υπέγραψε το Πρωτόκολλο του Κιότο, δημιούργησε το σύστημα εμπορίας εκπομπών της ΕΕ (ΣΕΔΕ) της το 2005 και σήμερα συμφωνήσει να μειώσει μονομερώς τις Εκπομπές αερίων του θερμοκηπίου κατά 20% μέχρι το 2020.

Ο σημερινός Επίτροπος είναι ο Βόπκε Χούκστρα, ο οποίος διαδέχθηκε τον Φρανς Τίμερμανς.

## Διατελέσαντες Επίτροποι

## Εξωτερικοί σύνδεσμοι
*Ευρωπαϊκή Επιτροπή - Δράση για το Κλίμα (Αγγλικά)
*Ευρωπαϊκή Επιτροπή - Η Επίτροπος (Αγγλικά)

Δράσης για το Κλίμα
Βάσα Μίγιτς

Ο **Βάσα Μίγιτς** (γεννημένος στις 11 Απριλίου 1973) είναι Σέρβος παλαίμαχος διεθνής πετοσφαιριστής. Έχει ύψος 1,86 μέτρα και αγωνιζόταν στη θέση του λίμπερο.

## Καριέρα
Ο Βάσα Μίγιτς έκανε τα πρώτα του επαγγελματικά βήματα στο χώρο του βόλεϊ από ομάδες της χώρας του. Το πρώτο του επαγγελματικό συμβόλαιο το υπέγραψε με τη Βοϊβοντίνα Νόβι Σαντ. Στην ομάδα της Σερβίας παρέμεινε μέχρι το 2005 κατακτώντας μάλιστα 10 Πρωταθλήματα Σερβίας (1992, 1993, 1994, 1995, 1996, 1997, 1998, 1999, 2000, 2004), 7 Κύπελλα Σερβίας (1993, 1995, 1996, 1997, 1999, 2004, 2005) και ένα Τσάμπιονς Λιγκ (1996). 

Μοναδική εξαίρεση σ' αυτήν την πολυετή συνεχόμενη παρουσία του Μίγιτς στη Βοϊβοντίνα ήταν ένα σύντομο πέρασμά από τον Ολυμπιακό Πειραιώς. Με την ελληνική ομάδα, ο Μίγιτς δεν κατάφερε να κατακτήσει κάποιο τίτλο.

Το 2005 ταξίδεψε στη Γαλλία για λογαριασμό της Τουρ, ενώ ένα χρόνο αργότερα μεταπήδησε στη ρωσική Ίσκρα Οντιντσόβο.

Το 2007 αποφάσισε να αποσυρθει από την ενεργό δράση και να βάλει τέλος στην καριέρα του ως πετοσφαιριστής. Ωστόσο, αποφάσισε να συνεχίσει να ασχολείται με το άθλημα, αλλά από ένα διαφορετικό πόστο, και συγκεκριμένα αυτό του τεχνικού διευθυντή. 

Σήμερα, ο Βάσα Μίγιτς εργάζεται ως τεχνικός διευθυντής στην ομάδα πετοσφαίρισης της Βοϊβοντίνα.

## Διεθνείς συμμετοχές
Ο Βάσα Μίγιτς έχει πραγματοποιήσει αρκετές συμμετοχές με την εθνική ομάδα πετοσφαίρισης της Γιουγκοσλαβίας.

Εκτός των άλλων, έχει συμμετάσχει στους Ολυμπιακούς Αγώνες του 2000 και στο Ευρωπαϊκό Πρωτάθλημα του 2001.

## Τίτλοι
* 10 Πρωταθλήματα Σερβίας: 1992, 1993, 1994, 1995, 1996, 1997, 1998, 1999, 2000, 2004
* 7 Κύπελλα Σερβίας: 1993, 1995, 1996, 1997, 1999, 2004, 2005 
* 1 Τσάμπιονς Λιγκ: 1996 

## Πηγές
* «Goran Vujević Biography and Olympic Results | Olympics at Sports-Reference.com». *web.archive.org*. 3 Οκτωβρίου 2009. Ανακτήθηκε στις 13 Μαΐου 2023.

Κατηγορία:Σέρβοι πετοσφαιριστές
Κατηγορία:Σέρβοι Ολυμπιονίκες
Κατηγορία:Ολυμπιονίκες της πετοσφαίρισης
Κατηγορία:Πετοσφαιριστές ΟΣΦΠ
NZ

Η συντομογραφία λατινικών και ελληνικών χαρακτήρων **NZ** ή **Na** ή **nz** και **ΝΖ** ή **νζ** μπορεί να αναφέρεται:

## Γεωγραφικοί προσδιορισμοί
*Στη Νέα Ζηλανδία χώρα της Ωκεανίας, κατά ISO 3166-2
**Ως .nz στον top-level domain κωδικό για τη Νέα Ζηλανδία στο Διαδίκτυο.
*Στη Νόβαγια Ζέμλια, αρχιπέλαγος στον Αρκτικό Ωκεανό.

## Άλλες χρήσεις
*Στο Δολάριο Νέας Ζηλανδίας, ως **NZ$**.
*Στην Air New Zealand, αεροπορική εταιρεία μεταφορών. 

## Στην ελληνική γλώσσα
*Στο ελληνικό σύστημα αρίθμησης ως **ΝΖ΄** ή **νζ΄** στον αριθμό 57. 
*Στις Πινακίδες κυκλοφορίας οχημάτων της Ελλάδας που αφορούν οχήματα στη Θεσσαλονίκη.
Εκτελεστικός Αντιπρόεδρος της Ευρωπαϊκής Επιτροπής για μια Ευρώπη κατάλληλη για την ψηφιακή εποχή

Ο **Εκτελεστικός Αντιπρόεδρος της Ευρωπαϊκής Επιτροπής για μια Ευρώπη κατάλληλη για την ψηφιακή εποχή** (*πρώην Επίτροπος Ψηφιακών Τεχνολογιών και πρώην Επίτροπος για την Κοινωνία της Πληροφορίας και τα Μέσα Επικοινωνίας*) είναι μέλος της Ευρωπαϊκής Επιτροπής αρμόδιος για τα μέσα ενημέρωσης και τα θέματα πληροφοριών, όπως των τηλεπικοινωνιών και της πληροφορικής.

Σημερινή Επίτροπος είναι η Μαργκρέτε Βεστάγκερ.

## Διατελέσαντες Επίτροποι

## Δείτε επίσης
*.eu

## Εξωτερικοί σύνδεσμοι
*Ευρωπαϊκή Επιτροπή - Ψηφιακές Τεχνολογίες (Αγγλικά)
*Ευρωπαϊκή Επιτροπή - Η Επίτροπος (Αγγλικά)

Εκτελεστικός Αντιπρόεδρος της Ευρωπαϊκής Επιτροπής για μια Ευρώπη κατάλληλη για την ψηφιακή εποχή
Επίτροπος Βιομηχανίας και Μικρομεσαίων Επιχειρήσεων της Ευρωπαϊκής Ένωσης

Ο **Επίτροπος Βιομηχανίας και Μικρομεσαίων Επιχειρήσεων** είναι Μέλος της Ευρωπαϊκής Επιτροπής. Η θέση αυτή δημιουργήθηκε το 1999, ενώ διευρύνθηκε από τον Επίτροπο για τις Επιχειρήσεις και την Κοινωνία της Πληροφορίας στην Επιτροπή Πρόντι, έτσι ώστε να περιλαμβάνονται τα θέματα των Επιχειρήσεων στο χαρτοφυλάκιο της Βιομηχανίας.

Στην σημερινή Επιτροπή Επίτροπος είναι ο Στεφάν Σεζουρνέ.

## Θέματα Επιτροπής
Τα βασικά θέματα τα οποία αντιμετωπίζει η Επιτροπή αυτή είναι:
*Μικρομεσαίες επιχειρήσεις (ΜΜΕ)
*Βιομηχανική ανταγωνιστικότητα
*Ενιαία αγορά αγαθών
*Διαστημικές εφαρμογές στη ζωή μας
*Τουρισμός

## Διατελέσαντες επίτροποι

## Εξωτερικοί σύνδεσμοι
*Ευρωπαϊκή Επιτροπή - Επιχειρήσεις και Βιομηχανία (Ελληνικά)
*Ευρωπαϊκή Επιτροπή - Ο Επίτροπος (Ελληνικά)

Βιομηχανίας και Επιχειρηματικότητας
Πλειόσαυρος

thumb|210px|Αναπαράσταση Πλειόσαυρου
Ο **Πλειόσαυρος** (*Pliosaurus*) ήταν γένος θαλασσίων ερπετών που έζησε στο ύστερο Ιουρασικό εκεί που σήμερα είναι η Ευρώπη. Έφταναν συνήθως τα 12-13 μέτρα σε μήκος και βάρος 30-40 τόνους αν και υπάρχουν δείγματα που δείχνουν ότι ορισμένα είδη ίσως έφταναν μήκος 18-25 μέτρα και σε βάρος τους 70-150 τόνους. Η διαιτά του πιθανότατα θα περιλάμβανε ψάρια, καλαμάρια και άλλα θαλάσσια ερπετά. Το γένος σήμερα περιλαμβάνει το τυπικό είδος *P. brachydeirus* καθώς και τα *P. brachyspondylus, P. carpenteri, P. funkei, P. kevani, P. macromerus, P. rossicus* και *P. westburyensis*, και το μη έγκυρο *P. portentificus*. Τα περισσότερα είδη πλειόσαυρου είναι αξιοσημείωτα για το μεγάλο μήκος του σώματός τους, ενώ άλλα όπως τα *P. brachydeirus, P. brachyspondylus* και *P. portentificus* είναι γνωστά μόνο από νεαρά άτομα. Τα είδη αυτού του γένους διαφέρουν από τους άλλους πλειοσαυρίδες στο γεγονός ότι έχουν εφτά αυταπόμορφα, συμπεριλαμβανομένων των δοντιών με τριγωνική διατομή.

## Παραπομπές


Κατηγορία:Πλησιοσαύρια
Κατηγορία:Προϊστορικά ερπετά
Κορμίστα Σερρών

Η **Κορμίστα** (Βυζαντινά Ελληνικά: *Κορεμίστα*) είναι χωριό στον νομό Σερρών. Βρίσκεται κάτω από το μοναστήρι της Παναγιάς της Εικοσιφοίνισας, στις βορειοδυτικές υπώρειες του Παγγαίου σε υψόμετρο 300 μέτρων. Σύμφωνα με την απογραφή του 2011 έχει 555 κατοίκους. Διοικητικά ανήκει στον δήμο Αμφίπολης.

Οι πρώτες γραπτές αναφορές για τον οικισμό γίνονται στα βυζαντινά χρόνια, όταν και συναντάται σε έγγραφο του Αγίου Όρους αναφορά στο όνομα *«Κορεμίστα»*. Η Κορμίστα ανήκε στην δικαιοδοσία της μονής της Εικοσιφοίνισας, μαζί με τα χωριά Νικήσιανη και Παλαιοχώρι. Ο αρχικός οικισμός της Κορμίστας βρισκόταν βορειότερα από τον σημερινό. Καθώς ο πληθυσμός του χωριού αντιμετώπιζε προβλήματα με τα έντομα από τη λίμνη που σχηματιζόταν στα τενάγη των Φιλίππων, η οποία αποξηράνθηκε τελικά το 1930, αποφάσισαν την μετεγκατάσταση του οικισμού νοτιότερα, προς το Παγγαίο όρος. Την περίοδο της Τουρκοκρατίας εγκαταστάθηκε στο χωριό μεγάλος αριθμός μουσουλμανικών οικογενειών ενώ μετά την καταστολή της επανάστασης στη Χαλκιδική πολλοί κάτοικοί της βρήκαν καταφύγιο στα χωριά του Παγγαίου, ανάμεσά τους και στη Κορμίστα. Το δεύτερο μισό του 19ου αιώνα αναπτύχθηκε στην περιοχή η καπνοκαλλιέργεια και το εμπόριο καπνού.

Το 2014 η Κορμίστα αναγνωρίστηκε από το ελληνικό κράτος ως «μαρτυρικό χωριό», καθώς την 1η Οκτωβρίου του 1941, 92 άρρενες κάτοικοί της εκτελέστηκαν μαζικά από τα βουλγαρικά στρατεύματα Κατοχής, ως αντίποινα για την εξέγερση της Δράμας.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Αμφίπολης
Κατηγορία:Παραδοσιακοί οικισμοί της περιφερειακής ενότητας Σερρών
Επίτροπος Δημοκρατίας, Δικαιοσύνης και Κράτους Δικαίου της Ευρωπαϊκής Ένωσης

Ο **Επίτροπος για τη Δημοκρατία, τη Δικαιοσύνης και το Κράτος Δικαίου** είναι μια θέση στην Ευρωπαϊκή Επιτροπή.  

Τα χαρτοφυλάκια Δικαιοσύνης και Ισότητας είχαν προηγουμένως συνδυαστεί ως Επίτροπος Δικαιοσύνης, Καταναλωτών και Ισότητας των Φύλων υπό την επίτροπο Βιέρα Γιούροβα. Ωστόσο, τα δύο χαρτοφυλάκια χωρίστηκαν το 2019.  

Ο Ιρλανδός Μάικλ ΜακΓκράθ υπηρετεί επί του παρόντος ως Επίτροπος Δημοκρατίας, Δικαιοσύνης και Κράτους Δικαίου. 

## Ιστορία Χαρτοφυλακίου
Η θέση δημιουργήθηκε το 2010 από τη διάσπαση του προηγούμενου χαρτοφυλακίου Δικαιοσύνης, Ελευθερίας και Ασφάλειας σε ένα χαρτοφυλάκιο δικαιοσύνης (το θέμα καλύπτεται εδώ) και ένα χαρτοφυλάκιο ασφαλείας, με αρμόδιο τον Επίτροπο Εσωτερικών Υποθέσεων. Ο διαχωρισμός αυτός έγινε ως παραχώρηση στους φιλελεύθερους στο Ευρωπαϊκό Κοινοβούλιο για να κερδίσει την υποστήριξή τους για τη δεύτερη Επιτροπή Μπαρόζο.

Μια σημαντική καινοτομία της Επιτροπής Γιούνκερ είναι ο διορισμός του Πρώτου Αντιπροέδρου, Φρανς Τίμερμανς, αρμόδιο για τη βελτίωση της νομοθεσίας, τις διοργανικές σχέσεις, το κράτος δικαίου και τον Χάρτη Θεμελιωδών Δικαιωμάτων της ΕΕ. Ο ρόλος του περιλαμβάνει *«να καθοδηγεί και να συντονίζει όλους τους άλλους Επιτρόπους που σχετίζονται με τη Δικαιοσύνη και τις Εσωτερικές Υποθέσεις (ΔΕΥ), ιδίως τους Επιτρόπους της νέας ΓΔ Δικαιοσύνης ([[Βιέρα Γιούροβα]]) και της ΓΔ Εσωτερικών Υποθέσεων ([[Δημήτρης Αβραμόπουλος]])»*.

Το χαρτοφυλάκιο του Επιτρόπου εξελίχθηκε υπό την Επιτροπή Γιούνκερ και μετονομάστηκε σε Επίτροπος Δικαιοσύνης, Καταναλωτών και Ισότητας των Φύλων. Σημαντικές αλλαγές είναι:

* Ο Επίτροπος για τη Δικαιοσύνη δεν κατέχει πλέον τον τίτλο του "Επιτρόπου για την Ιθαγένεια της ΕΕ" που χρησιμοποιήθηκε στην προηγούμενη Επιτροπή. Άλλα ζητήματα που σχετίζονται με την ιθαγένεια σχετικά με την «επικοινωνία με τους πολίτες» έχουν μεταφερθεί από τη ΓΔ Επικοινωνίας και αποδίδεται στον νέο Επίτροπο Παιδείας, Πολιτισμού, Νεολαίας και Ιθαγένειας.
* Τα ζητήματα που σχετίζονται με τη μη διάκριση στην απασχόληση και τα δικαιώματα των ατόμων με αναπηρία αφαιρέθηκαν από τη ΓΔ Δικαιοσύνης και υπάγονται στη ΓΔ Απασχόλησης, Κοινωνικών Υποθέσεων και Ένταξης. Ωστόσο, η ΓΔ Δικαιοσύνης εξακολουθεί να είναι υπεύθυνη για το ευρύτερο χαρτοφυλάκιο μη διακρίσεων.
* Η ΓΔ Δικαιοσύνης απέκτησε αρμοδιότητες σε θέματα που σχετίζονται με την Εταιρική Διακυβέρνηση και την Κοινωνική Ευθύνη, προηγουμένως στη ΓΔ Εσωτερικής Αγοράς και Υπηρεσιών και σε ζητήματα που σχετίζονται με Υποθέσεις Καταναλωτών. Όσον αφορά τις Υποθέσεις Καταναλωτών, ολόκληρη η διεύθυνση έχει μεταφερθεί από τη ΓΔ Υγείας και Καταναλωτών (σήμερα ΓΔ Υγείας και Ασφάλειας Τροφίμων), εκτός από θέματα Τεχνολογίας Υγείας και Καλλυντικών, για τα οποία ανέλαβε η ΓΔ Επιχειρήσεων και Βιομηχανίας.
* Η ευθύνη της Πολιτικής κατά των Ναρκωτικών έχει μεταφερθεί στη ΓΔ Εσωτερικών Υποθέσεων.

## Διατελέσαντες Επίτροποι

## Εξωτερικοί Σύνδεσμοι
*Ευρωπαϊκή Επιτροπή - Η Επίτροπος (Αγγλικά)
*Ευρωπαϊκή Επιτροπή - Δικαιοσύνη (Ελληνικά)

Δικαιοσύνης, Θεμελιωδών Δικαιωμάτων και Ιθαγένειας
POX

right|thumb|200px|Ένα στιγμιότυπο ενός κειμένου XML
Η **Plain Old XML (POX)** είναι η βασική XML και συχνά αναμιγνύεται με προδιαγραφές όπως η XML Namespaces, Dublin Core, XInclude και το XLink. Αυτό έρχεται σε αντίθεση με τις περίπλοκες και πολυεπίπεδες προδιαγραφές της XML, όπως αυτές έχουν διαμορφωθεί για διαδικτυακές υπηρεσίες ή το RDF. Ο όρος πιθανότατα προέρχεται ή εμπνεύστηκε από την έκφραση Plain old telephone service (POTS) ή παρομοίως την Plain Old Java Object (POJO).

Η POX είναι συμπληρωματική του REST (Representational state transfer). Η πρώτη περιγράφει τρόπο διαμόρφωσης πληροφορίας, ενώ το REST περιγράφει πρότυπο επικοινωνίας.

Οι κύριοι ανταγωνιστές της POX είναι οι πιο αυστηρής XML σύνταξης, RDF και το πρωτόκολλο SOAP, καθώς επίσης τα JSON και CSV τα οποία δεν χρησιμοποιούν XML σύνταξη.

## Πηγές
* REST & POX, Microsoft Developer Network
* History of REST, SOAP, POX and JSON Web Services
* POX: Plain Old XML over HTTP

Κατηγορία:XML
Πανελλήνιο πρωτάθλημα πετοσφαίρισης γυναικών 1979

Το **[[πρωτάθλημα Ελλάδας πετοσφαίρισης γυναικών|Πανελλήνιο πρωτάθλημα πετοσφαίρισης γυναικών]] 1979**, διεξήχθη στην Θεσσαλονίκη από 20 έως 24 Ιουνίου 1979. Πρωταθλητής αναδείχθηκε ο Παναθηναϊκός για 6η φορά στην ιστορία του.

## Ημιτελική φάση

### Α' όμιλος
#### Βαθμολογία

#### Αποτελέσματα

### Β' όμιλος
#### Βαθμολογία

#### Αποτελέσματα

## Τελική φάση
Οι ομάδες που ήταν στον ίδιο όμιλο στην ημιτελική φάση (ΠΑΟ-Φιλαθλητικός, και ΖΑΟΝ-Άρης), μετέφεραν το μεταξύ τους αποτέλεσμα στην τελική φάση.
### Βαθμολογία

### Αποτελέσματα

## Πηγές
* Ιστοτόπος nlg.gr Εφημερίδα Μακεδονία (1911-1981), 21/6/1979 έως 26/6/1979. 
* Μακεδονία, 26/6/1979 σελ. 12


Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1979
Σανκτ Γκάλεν

thumb|250px|Αεροφωτογραφία του Σανκτ Γκάλεν
Το **Σανκτ Γκάλεν** (, , ) είναι πρωτεύουσα του καντονίου του Σανκτ Γκάλεν, στην Ελβετία. Προέρχεται από το ερημητήριο του Αγίου Γάλλου (Άγιος Γκαλ), του 7ου μ.Χ. αιώνα. Το Σανκτ Γκάλλεν στο τέλος του 2012 είχε 74.101 κατοίκους και ήταν η 7η μεγαλύτερη πόλη στη χώρα. Είναι κτισμένο σε μεσοσταθμικό υψόμετρο 675 μέτρων.

Το κύριο τουριστικό αξιοθέατο της πόλης είναι το Αββαείο του Αγίου Γάλλου, το οποίο αποτελεί από το 1983 Μνημείο Παγκόσμιας Κληρονομιάς της UNESCO. Η φημισμένη του βιβλιοθήκη έχει βιβλία που χρονολογούνται από τον 9ο αιώνα. Η πόλη έχει καλές μεταφορικές συνδέσεις με την υπόλοιπη χώρα και τη γειτονική Γερμανία και Αυστρία. Η ΦΚ Σανκτ Γκάλεν, η παλαιότερη εν ζωή ελβετική ομάδα, έχει την έδρα της στη πόλη, στο γήπεδο kybunpark, χωρητικότητας 19.694 θέσεων.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ελβετίας
Κατηγορία:Πρώην δημοκρατίες
Πανελλήνιο πρωτάθλημα πετοσφαίρισης γυναικών 1977

Το πανελλήνιο πρωτάθλημα πετοσφαίρισης γυναικών 1977, διεξήχθη στην Αθήνα από 5 έως 9 Ιουλίου 1977. Πρωταθλητής αναδείχθηκε ο Παναθηναϊκός για 4η φορά στην ιστορία του. Στον τελευταίο αγώνα κέρδισε τον Άρη Θεσσαλονίκης με 3-0 σετ ( 15-4, 15-10, 15-10 ).

## Πηγές
* εφ. ΜΑΚΕΔΟΝΙΑ σ. 4 - 12.07.77 Ιστοχώρος nlg.gr (1911-1981)

Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1977
Πανελλήνιο πρωτάθλημα πετοσφαίρισης γυναικών 1971

Το 1971 αναδείχθη για πρώτη φορά πρωταθλήτρια ομάδα Ελλάδος στο γυναικείο βόλεϊ. Ο πρωταθλητής ορίστηκε να αναδειχθεί μετά από δύο αναμετρήσεις αναμέσα στους πρωταθλητές Αθήνας-Πειραιά και Θεσσαλονίκης. Παναθηναϊκός και Ηρακλής ήταν οι ομάδες που προκρίθηκαν στους τελικούς.

Ο Παναθηναϊκός σναδείχθηκε πρωταθλητής Ελλάδας. Επικράτησε στις 14 Αυγούστου του Ηρακλή Θεσσαλονίκης με 3-0 σετ στο κλειστό της ΧΑΝΘ.. Το αποτέλεσμα του δεύτερου αγώνα δεν είναι γνωστό.

## Παραπομπές


Κατηγορία:Πανελλήνιο πρωτάθλημα πετοσφαίρισης γυναικών
Sound of White Noise

Το **Sound of White Noise** είναι το έκτο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Μάιο του 1993 μέσω της δισκογραφικής εταιρείας "Elektra Records".

Η παραγωγή του άλμπουμ έγινε από τον Ντέιβ Τζέρντεν σε συνεργασία με το συγκρότημα, ενώ η ηχογράφηση του πραγματοποιήθηκε στα "Henson Recording Studios", τα "Cherokee Studios" και τα "Eldorado Recording Studios" του Χόλιγουντ. Το συγκεκριμένο άλμπουμ χαρακτηρίστηκε από την αλλαγή στον ήχο των Anthrax με έντονα altenrative και groove metal στοιχεία πέραν του thrash metal ήχου με τον οποίο είχαν καθιερωθεί.

Πριν το δίσκο, ο πρώην τραγουδιστής των Armored Saint, Τζον Μπους, ανέλαβε τα φωνητικά του συγκροτήματος στη θέση του Τζόι Μπελαντόνα. Αυτό ήταν το τελευταίο στούντιο άλμπουμ του κιθαρίστα Νταν Σπιτζ με το συγκρότημα.

Το άλμπουμ σκαρφάλωσε στο # 7 του Billboard των Ηνωμένων Πολιτειών, την υψηλότερη από οποιοδήποτε άλλο δίσκο του συγκροτήματος, ενώ έγινε χρυσός στις ΗΠΑ και τον Καναδά. Περιείχε τα επιτυχημένα σινγκλ "*Only*" και "*Black Lodge*", τα οποία μπήκαν στα βρετανικά τσαρτ.

Στις 28 Αυγούστου 2001, η "Beyond Records" επανεξέδωσε το άλμπουμ με επιπλέον κομμάτια τις διασκευές στο "*Auf Wiedersehen*" των Cheap Trick, το "*Cowboy Song*" των Thin Lizzy, το "*London*" των Smiths, όπως και μία νέα μίξη του "*Black Lodge*".

## Τραγούδια
1. **Potters Field** *(Bush, Ian, Bello, Benante)* - 5:00
2. **Only** *(Bush, Ian, Bello, Benante)* - 4:56
3. **Room for One More** *(Bush, Ian, Bello, Benante)* - 4:54
4. **Packaged Rebellion** *(Bush, Ian, Bello, Benante)* - 6:18
5. **Hy Pro Glo** *(Bush, Ian, Bello, Benante)* - 4:30
6. **Invisible** *(Bush, Ian, Bello, Benante)* - 6:09
7. **1000 Points of Hate** *(Bush, Ian, Bello, Benante)* - 5:00
8. **Black Lodge** *(Bush, Ian, Bello, Benante, Badalamenti)* - 5:24
9. **C₁₁ H₁₇ N₂ O₂ S Na** *(Bush, Ian, Bello, Benante)* - 4:24
10. **Burst** *(Bush, Ian, Bello, Benante)* - 3:35
11. **This is Not an Exit** *(Bush, Ian, Bello, Benante)* - 6:49

## Θέσεις τσαρτ

## Βραβεία
***Sound of White Noise*** *(άλμπουμ)*
Ηνωμένες Πολιτείες (*RIAA Certification*) : Χρυσός
Καναδάς (*CRIA Certification*) : Χρυσός

## Τα μέλη του συγκροτήματος
Το "*Sound of White Noise*" ηχογραφήθηκε από τους εξής μουσικούς:

* Τζον Μπους - φωνητικά
* Νταν Σπιτζ - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα

## Παραπομπές


## Πηγές
* Allmusic review
* Encyclopaedia Metallum review
* Metal Storm review

Κατηγορία:Άλμπουμ του 1993
Κατηγορία:Άλμπουμ των Anthrax
Χρήστος Γκαργκάνας

Ο **Χρήστος Γκαργκάνας του Νικολάου** (Σουφλί, 1907 - 21 Ιανουαρίου 1980) ήταν Έλληνας επιχειρηματίας και βουλευτής Έβρου με την ΕΡΕ επί μία δεκαετία.

## Σταδιοδρομία
Ήταν αλευροβιομήχανος στο Σουφλί από το 1928 Ανέπτυξε επιχειρηματική δραστηριότητα στην ιδιαίτερη πατρίδα του. Για πρώτη φορά έγινε βουλευτής με τον Ελληνικό Συναγερμό σε επαναληπτική εκλογή που διεξήχθη στις 27 Σεπτεμβρίου 1953 για την πλήρωση της έδρας του αποβιώσαντος (στις 14 Αυγούστου 1953) βουλευτή, Στέφανου Πρόκου. Εξελέγη στη συνέχεια βουλευτής με την ΕΡΕ στις εκλογές του 1956, του 1958 και του 1961.
Ήταν παντρεμένος με την Ευγενία Χατζηνικολάου και απέκτησαν 2 γιους και 1 κόρη. Ένας από τους γιους του είναι ο Νικόλαος Γκαργκάνας, διοικητής της Τράπεζας της Ελλάδας την περίοδο 2002-2008.

Ο Χρήστος Γκαργκάνας απεβίωσε το 1980 και κηδεύτηκε στις 22 Ιανουαρίου στο Σουφλί. Η κόρη του, Χρυσούλα, είναι στο τιμόνι της επιχείρησής του ("Μύλοι Θράκης").

## Παραπομπές

 
Κατηγορία:Έλληνες βιομήχανοι
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Έβρου
ΜΕΒΕΑ

Η εταιρία **ΜΕΒΕΑ** (Μεσογειακαί Επιχειρήσεις Βιομηχανίας Εμπορίου & Αντιπροσωπειών) ιδρύθηκε το 1960 ως διάδοχο σχήμα εταιριών των Τσιμωνίδη-Βιττώρια, οι οποίες παρήγαγαν μοτοποδήλατα από τα τέλη της δεκαετίας του 1950. Η εταιρία έγινε γνωστή για μια σειρά ελαφρών οχημάτων που παρήγαγε για δύο δεκαετίες, όπως για παράδειγμα μοτοποδήλατα, τρίκυκλα φορτηγά , επιβατικά αυτοκίνητα, ποδήλατα, αγροτικά μηχανήματα και (με σχετική άδεια) κινητήρες μοτοποδηλάτων. Εκτός των οχημάτων δικής της εξέλιξης, η εταιρία παρήγαγε μοντέλα της βρετανικής Reliant με άδεια, όπως το τρίκυκλο φορτηγό TW9 (με κινητήρα Triumph 1,2 λίτρων) και το τρίκυκλο επιβατικό Robin. 

Το πιο σημαντικό ίσως προϊόν της ΜΕΒΕΑ ήταν το τζιπάκι Fox του 1979, το οποίο προστέθηκε σε μια σειρά παρόμοιων ελληνικών αυτοκινήτων που, εκμεταλλευόμενα ευνοϊκό φορολογικό καθεστώς,  είχαν επιτύχει αξιόλογες πωλήσεις την ίδια εποχή.  Το αυτοκίνητο είχε αρχικά εξελιχθεί από την ελληνική εταιρία, παρουσιάσθηκε όμως σαν προϊόν κοινής εξέλιξης με τη Reliant ώστε να ληφθεί έγκριση τύπου. Το Fox, στο οποίο η εταιρία είχε επενδύσει σημαντικά, αποτέλεσε όμως και το προϊόν που τελικά οδήγησε σε μοιραία οικονομικά προβλήματα : η αλλαγή του παραπάνω φορολογικού καθεστώτος λίγα χρόνια αργότερα οδήγησε τη ΜΕΒΕΑ, όπως και άλλες ελληνικές εταιρίες στο κλείσιμο, τερματίζοντας μια σύντομη «άνοιξη» στην ελληνική αυτοκινητοβιομηχανία.     

## Γκαλερί


MEBEA pickup.jpg|Ημι-σκούτερ και ημι-φορτηγό MEBEA του 1960 και 1970
MEBEA ST150.jpg|MEBEA ST150 (1970)
MEBEA Hermes.jpg|MEBEA Hermes σε χρήση από τα ΕΛ.ΤΑ. (1970)
Mebea FL.jpg|Σχεδιασμένο για την Ασία: MEBEA FL (1971)
MEBEA Bingo.jpg|Άλλο ένα μοντέλο σχεδιασμένο για την Ασία: MEBEA Bingo (1972)
MEBEA 206.jpg|MEBEA 206 (1977)
Mebea Robin 1974-1978 Front.JPG|MEBEA Robin (1974-1978), στο Κέντρο Διάδοσης Επιστημών και Μουσείο Τεχνολογίας ΝΟΗΣΙΣ
Mebea Robin 1974-1978 schräg 2.JPG|MEBEA Robin (1974–1978)
   

## Βιβλιογραφία
*Λ.Σ. Σκαρτσής, "Εγκυκλοπαίδεια ελληνικών οχημάτων και αεροσκαφών", Αχαϊκές Εκδόσεις/Typorama, Πάτρα (1995) ISBN 960-7620-00-3
*L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες